《追和杨仲弘饶州东湖四景诗上本斋王参政 其二》
明代·张以宁

番君国里水云多，雨歇黄梅涨碧波。锦缆惊鸥穿弱柳，银盘簇鲙裹新荷。

佳人狎坐传觞令，上客豪吟相棹歌。小范风流今有继，新诗乐石待重磨。

作者简介：(1301—1370)元明间福建古田人，字志道，学者称翠屏先生。元泰定中，以《春秋》举进士，由黄岩判官进六合知县，坐事免官，滞留江淮十年。后官至翰林侍读学士。明师克元都，复授侍讲学士。洪武三年出使安南，死于返程途中。有《春王正月考》、《翠屏集》。